**Blazina za vrat**


Naj tokrat udobje popestrimo kar s simpatično sovico.

[](https://www.sivalnica.si/wp-content/uploads/2016/11/diy60-f.jpg)

 Iz blaga izrežem dve osnovi, na eno stran pa bom v naslednjih korakih prišila še podobo sovice, zato potrebujem še polkrožno zaokrožen zgornji del, dvoje krilca ter majhna ušeska.

[](https://www.sivalnica.si/wp-content/uploads/2016/11/diy60-e.jpg)

 Na osnovni vzorčast del prišijem polkrožni vrhnji del, ki ga z ravnim šivom pritrdim le na straneh (desni del slike). Čezenj pa prišijem še krilo (levi del slike).

[](https://www.sivalnica.si/wp-content/uploads/2016/11/diy60-d.jpg)

 Iz filca izstrižem  velike kroge za oči, ter trikoten kljunček. Vse skupaj prišijem na osnovo.

[](https://www.sivalnica.si/wp-content/uploads/2016/11/diy60-c.jpg)

 Sedaj zgornjo in spodnjo osnovo prišijem skupaj. Šivam 1 centimeter od robu. Pazim, da pustim na koncu nekaj centimetrov odprtine.

Vse skupaj obrnem na pravo stran.

[](https://www.sivalnica.si/wp-content/uploads/2016/11/diy60-b.jpg)

Sedaj mojo udobno sovico še napolnim s bunkicam iz stiroporja ali polnilom ter jo zašijem.